
ПРАВИЛА И КРИТЕРИИ ЗА ПОДБОР НА ВЪНШНИ ЕКСПЕРТИ-ОЦЕНИТЕЛИ ЗА УЧАСТИЕ В АДМИНИСТРАТИВНА И/ИЛИ ТЕХНИЧЕСКА ОЦЕНКА НА ПОДАДЕНИ ПРОЕКТНИ ПРЕДЛОЖЕНИЯ ПО МЕРКИ,
ВКЛЮЧЕНИ В СТРАТЕГИЯТА ЗА ВОДЕНО ОТ ОБЩНОСТИТЕ МЕСТНО РАЗВИТИЕ ЗА ТЕРИТОРИЯТА НА МИГ СЛИВНИЦА - БРЕЗНИК


[bookmark: bookmark3]Раздел I

[bookmark: bookmark4]ОБЩИ ПОЛОЖЕНИЯ

          Чл. 1. Настоящите правила и критерии за подбор на външни експерти – оценители /ПКПВЕО/ са разработени съгласно изискванията на ПМС №23 от 13.02.2023г., ПМС №494 от 30.12.2024г. и ПМС №162 от 05.07.2016г.
[bookmark: _Hlk231299967]         Чл. 2. С настоящите ПКПВЕО се урежда организацията за подбор на външни експерти-оценители, които да извършват административна и/или техническа оценка на постъпили проектни предложения за получаване на финансова помощ по мерки 1, 2, 3, 4, 5, 6, включени в Стратегията за водено от общностите местно развитие на МИГ Сливница - Брезник, одобрена със Споразумение за изпълнение на Стратегия за водено от общностите местно развитие № РД 50-169/03.02.2026г., сключено  между УПРАВЛЯВАЩИЯ ОРГАН на Стратегическия план за развитие на земеделието в селските райони за периода 2023-2027 г. и Сдружение МИГ Сливница - Брезник и Административен договор № РД50-188/06.02.2026г. за предоставяне на безвъзмездна финансова помощ за управление, мониторинг и оценка на стратегията и нейното популяризиране по процедура № BG06AFSP001-1.001 „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г.
         Чл. 3. Изборът на външни експерти – оценители се основава на принципите на недискриминация, равни възможности, отсъствие на конфликт на интереси, публичност и прозрачност.

Раздел II
ИЗИСКВАНИЯ КЪМ ВЪНШНИТЕ ЕКСПЕРТИ – ОЦЕНИТЕЛИ

         Чл. 4.(1).  Външни експерти – оценители могат да бъдат физически лица, които притежават диплома за висше образование с образователно-квалификационна степен „бакалавър“ или „магистър“ и най-малко 3 години опит в професионална област, свързана с конкретната процедура, или в оценяването на проекти по програми или оферти по процедури за обществени поръчки.
    (2). Лицата по ал. 1 следва да отговарят най-малко на следните изисквания:
1. да не са осъждани за умишлено престъпление от общ характер с влязла в сила присъда, освен ако са реабилитирани;
2. да не са лишени от правото да упражняват професия или дейност, която се отнася до областта на професионалната им компетентност;
3. да не са поставени под запрещение.
      (3) Не може да бъде Външен експерт - оценител лице, което е участвало в комисията за оценка на стратегията.

[bookmark: bookmark6]ОТКРИВАНЕ НА ПРОЦЕДУРАТА ЗА ПОДБОР 
НА ВЪНШНИ ЕКСПЕРТИ – ОЦЕНИТЕЛИ

[bookmark: _Hlk231300274]Чл. 5. (1) Процедурата за подбор на външни експерти – оценители започва със заповед на Председателя на УС на МИГ Сливница - Брезник, след одобрение на пакетът с документи за кандидатстване, изготвени от Изпълнителния екип и одобрени с решение на УС. Обявлението за набиране на външни експерти - оценители за административна и/или техническа оценка на подадени проектни предложения по СВОМР на МИГ Сливница - Брезник съдържа информация за условията, сроковете и начина на кандидатстване и минималния период за провеждане на процедурата.
(2) [bookmark: _Hlk231299517]Изпълнителният екип /ИЕ/ на МИГ Сливница-Брезник публикува на електронната страница www.mig-sb.org на МИГ Сливница – Брезник  обявлението и пакета с документи за кандидатстване /Образец на Заявление за участие (Приложение № 1), професионална автобиография (Приложение № 2), образец на декларация (Приложение № 3) и Контролен лист за административно съответствие и за допустимост на кандидатите (Приложение 4)/.
(3) Документите могат да бъдат получени и на място в офиса на МИГ Сливница-Брезник на адрес: гр. Сливница, пл. „Съединение“ № 1.

[bookmark: bookmark9]ИЗБОР НА ВЪНШНИ ЕКСПЕРТИ-ОЦЕНИТЕЛИ

Чл. 6. (1) Документите за кандидатстване се подават по електронен път на e-mail: info@mig-sb.org или на място в офиса на сдружение МИГ Сливница – Брезник или по пощата/с куриер до адрес: гр.Сливница,  п.к. 2200, област Софийска, пл.”Съединение” №1. 
(2) Получените документи се регистрират в отделен регистър на получените заявления.
Чл. 7. (1) Председателя на УС назначава Комисия за извършване на проверка на административното съответствие и допустимост на регистрираните кандидати и определя срок за извършване на проверката.
        (2) Административното съответствие е проверка на спазването на формалните изисквания към документите, посочени в обявата за набиране на експерти.
(3) Резултатите от проверката за административно съответствие и допустимост на регистрираните документи се нанасят в контролен лист по образец (Приложение № 4).
(4) Комисията за избор на външни експерти - оценители изготвя доклад до Председателя на УС на МИГ Сливница - Брезник с приложение със списък с успешно преминалите процедурата кандидати и списък на неодобрените кандидати.
Чл. 8. (1) УС с решение одобрява доклада на комисията за избор на външните експерти-оценители.
         (2) Одобрените кандидати се включват в списък с външни експерти-оценители, които могат да участват в административната и/или техническа оценка на проектни предложения подадени към МИГ за всички приеми през целия период на изпълнение на СВОМР.
         (3) Неодобрените кандидати се уведомяват писмено заедно с мотивите за отказ. Неодобрените кандидати могат в седемдневен срок да обжалват отказа пред УС на МИГ, който в тридневен срок се произнася с окончателно решение, което се публикува на електронната страница на МИГ.
(4) Резултата от подбора на външни експерти-оценители се публикува на електронната страница www.mig-sb.org  на Сдружение МИГ Сливница - Брезник.


[bookmark: bookmark10]Раздел V
ЗАКЛЮЧИТЕЛНИ РАЗПОРЕДБИ

Чл. 9. (1) Включването на външен експерт – оценител в КППП по съответния прием на МИГ Сливница – Брезник се извършва със Заповед на Председателя на УС на МИГ в зависимост от вида на постъпилите проектни предложения и в зависимост от професионалната компетентност на експерта, със сключване на граждански договор.
(2) Възнаграждението на външен експерт-оценител, участващ в административна проверка и техническа и финансова оценка на проектни предложения се определя на човекоден, съгласно одобрения бюджет на МИГ за съответната година.
Чл.10. Цялата документация от проведената процедура за избор на външни експерти-оценители, се съхранява в офиса на Сдружение „МИГ Сливница-Брезник” за срок 5 години след извършване на окончателното плащане по Споразумение за изпълнение на стратегия за водено от общностите местно развитие № РД 50-169/03.02.2026г.
Чл. 11. Настоящите правила и критерии за подбор на външни експерти – оценители  са приети с Решение №32 от Протокол №12/29.05.2026г. на УС на МИГ Сливница – Брезник.

		
                               Сдружение „Местна инициативна група Сливница - Брезник”,
2200 гр.Сливница, пл. „Съединение” № 1,  тел: 0887431215 ,
e-mail: info@mig-sb.org, web: www.mig-sb.org

